钦定古今图书集成/方舆汇编/边裔典/第098卷 > 明
## 钦定古今图书集成/方舆汇编/边裔典/第098卷 > 明

### 太祖洪武四年三佛齐遣使朝贡

按《明外史三佛齐传》：“三佛齐，古名干陀利。宋孝武帝
时，尝遣使奉贡。梁武帝时，数至宋，名三佛齐，修贡不
绝。洪武三年，太祖遣行人赵述诏谕其国。明年，其王
马哈剌札八剌卜遣使奉金叶表，随入朝，贡黑熊、火
鸡、孔雀、五色鹦鹉、诸香、苾布、兜罗被诸物。诏赐《大统
历》及锦绮有差。”户部言其货舶至泉州，宜征税，命勿
征。

按《明会典》：“洪武四年，赐国王《大统历》及彩缎、纱罗，使
臣纱罗、彩缎有差。六年，赐国王彩缎纱罗二十四匹；
正使三人各二匹，衣一套；副使二人各一匹；通使以
下布帛有差。”

按《明一统志》“三，佛齐国在占城国南五日程，其朝贡
自广东以达于京师，本南蛮别种，与占城为邻，居真
腊、瓜哇之间，所管十五州。其属国有单马令、凌牙斯
蓬、丰登、牙侬、细兰等国，其王号詹卑，其人多姓蒲。唐
天祐初，始通中国。宋建隆初，其王悉利胡大霞里檀
遣使朝贡，其后遣使入贡。明洪武四年，国王哈剌札”
八剌卜遣其臣玉的力马罕亦里麻思奉金字表来
朝，并贡方物，遂朝贡不绝。

按《文献通考》：“三佛齐习水陆战，临敌敢死，伯于诸国。
其国在海中，扼诸番舟车往来之喉咽。若商舶过，不
入辄出船合战，故诸国之舟辐辏。”

按《岛夷志》：“男女椎髻，穿青绵布，系东冲布。喜洁净，故
于水上架屋。”

按《广东通志》：“南渡后，入贡不绝。明洪武二年二月，遣
行人赵述使其国。四年，赵述还，国王马哈剌札八剌
卜遣使随述，奉金字表文来朝贡，赐《大统历》及织金、
纱罗文绮。”

洪武六年，三佛齐遣使朝贡。

按《明外史三佛齐传》：“洪武六年，王怛麻沙那阿者遣
使朝贡，又一表贺明年正旦。时其国有三王。”

洪武七年，三佛齐遣使朝贡。

按《明外史三佛齐传》，“洪武七年，王麻那哈宝林邦遣
使来贡洪武八年，三佛齐入贡，并招谕拂菻国同入贡。”
按《明外史三佛齐传》，“八年正月复入贡。九月，僧伽烈
宇兰遣使随招谕拂菻国朝使入贡。”

按《广东通志》：“八年，复遣使从招谕拂菻国，朝使来贡。
洪武十年，三佛齐遣使入贡，诏封为国王。瓜哇邀杀
朝使。”

按《明外史三佛齐传》：“洪武九年，怛麻沙那阿者卒，子
麻那者巫里嗣。明年，遣使贡犀牛、黑熊、火鸡、白猿、红
绿鹦鹉、龟筒及丁香、米脑诸物。其使者言嗣子不敢
擅立，请命于朝。天子嘉其义，命使臣赍印敕，封为三
佛齐国王。是时瓜哇强，已威服三佛齐而役属之。闻
天朝封为国王，与已埒，大怒，遣人诱朝使邀杀之。天”
子亦不能问罪。自是其国益衰，贡使遂绝。

按《明会典》：“洪武十年，给三佛齐王及使臣织金、彩缎、
纱罗、靴袜等物有差。”

按《广东通志》：九年，其王卒，遣使奉表乞绍封，请印绶，
命铸驼钮镀金银印赐之。十月，诏封其嗣子麻那者
巫里为三佛齐国王。诏略曰：“朕自混一区宇，尝遣使
诏谕诸蕃，尔三佛齐国王怛麻沙那阿者即称臣入
贡有年。今秋使者赍表至，知怛麻沙那阿者薨逝。尔
麻那者巫里以嫡子当嗣王位，不敢擅立，请命于朝”，
可谓贤矣。朕嘉尔诚。是用遣使赐以“《三佛齐》国王之
印。尔当善抚邦民，求为多福。”

洪武三十年，瓜哇灭三佛齐，改名“旧港”，广东人梁道
明据之。

按《明外史三佛齐传》：“洪武三十年八月，礼官以诸蕃
久缺贡，奏闻。帝曰：‘洪武初，诸蕃贡使不绝。迩者，安南、
占城、真腊、暹罗、瓜哇、大琉球、三佛齐、浡泥、彭亨、百花、
苏门答剌、西洋等三十国，以胡惟庸作乱，三佛齐乃
生间谍，绐我使臣至彼。瓜哇王闻知，遣人戒饬，礼送
还朝。由是商旅阻遏，诸国之意不通。惟安南、占城、真
腊、暹罗、大琉球朝贡如故。大琉球且遣子弟入学。凡
诸番国使臣来者，皆以礼待之。我视诸国不薄，未知
诸国心若何？今欲遣使瓜哇，恐三佛齐中途沮之。闻
三佛齐本瓜哇属国，可述朕意，移咨暹罗，俾转达瓜
哇’。”于是部臣移《牒》曰：“自有天地以来，即有君臣上下
之分，中国四裔之防。我朝混一之初”，海外诸蕃莫不
来享。岂意胡惟庸谋乱三佛齐，遂生异心，绐我信使，
肆行巧诈。我圣天子一以仁义待诸蕃，何诸蕃敢背
大恩，失君臣之礼？倘天子震怒，遣偏将将十万之师，
恭行天罚，易如反手。尔诸蕃何不思之甚？我圣天子
尝曰：“安南、占城、真腊、暹罗、大琉球皆修臣职，惟三佛
齐梗我声教。彼以蕞尔之国，敢倔强不服，自取灭亡。
尔暹罗恪守臣节，天朝眷礼有加，可转达瓜哇，合以
大义告谕三佛齐，诚能省愆从善，则礼待如初。”然是
时，瓜哇已破，三佛齐据其国，改其名曰旧港。《三佛齐》
遂亡，国中大乱，瓜哇亦不能尽有其地，华人流寓者
往往起而据之。有梁道明者，广州南海县人，久居其
国。闽、粤军民泛海从之者数千家，遂推“道明”为首，雄
视一方。会指挥孙铉使海外，遇其子，挟与俱来。

### 成祖永乐三年梁道明等入朝贡方物

按《明外史三佛齐传》：“永乐三年，成祖以行人谭胜受
与道明仝邑，命偕千户杨信等赍敕招之。道明及其
党郑伯可随人朝贡方物，受赐而还。”

按《广东通志》：“永乐三年正月，遣行人谭胜受、千户杨
信等，往旧港招抚广东逃民梁道明。胜受，南海人，洪
武癸酉乡贡进士，为临桂县丞。永乐元年二月壬子，
以政最召为监察御史，后以事降行人。至是遣胜受
及千户杨信等往旧港，招抚南海逃民梁道明等，以
胜受乃其同乡故也。时道明挈家居于彼者累年，广”
东、福建军民从之者至数千人，惟道明为首。指挥孙
铉尝使海南诸蕃，遇道明子及二奴挟与俱来，奏闻，
遂遣胜受等偕二奴赍敕往招谕之。十一月，胜受等
还，以道明及郑伯可等来贡方物。赐道明袭衣及钞
五十锭、文绮十二表里、绢七十二匹，其副头目施进
卿遂代领其众。上以胜受奏事称旨，擢浙江按察使。
永乐四年，陈祖义等朝贡。

按《明外史三佛齐传》：“永乐四年，旧港头目陈祖义遣
其子士良、道明遣其从子观政并来朝。祖义亦广东
人，虽朝贡而为盗，海上贡使往来者苦之。”

永乐五年，中使郑和自西洋还，陈祖义谋劫之。有施
进卿以告，擒陈祖义戮之，以施进卿为宣慰司使。
按《明外史三佛齐传》：“永乐五年，郑和自西洋还，遣人
招谕之。祖义诈降而潜谋邀劫。有施进卿者告于和，
祖义来袭，被擒，献于朝，伏诛。时进卿适遣其婿丘彦
诚朝贡，命设旧港宣慰司，以进卿为使，钖诰印及冠
带”，自是，屡入贡。然进卿虽受朝命，犹服属瓜哇，其地
狭小，非故时“三佛齐”比也。

按《广东通志》：“永乐五年九月，太监郑和使西洋诸国，
还至旧港，遇海贼陈祖义等，遣人招谕之。祖义等诈
降，潜谋要劫。和觉之，整兵堤备。祖义兵至，与战，大败之，杀其党五千馀人，擒祖义等，械送京师，悉斩于市。
诸番闻之，莫不詟服。是年，旧港头目施进卿遣婿丘
彦诚朝贡，诏设旧港宣慰使司，命进卿为宣慰使，赐”
印诘、冠带、文绮、纱罗。后卒，二十一年，子济孙遣彦诚
请袭，且言印为火所毁，遂命济孙袭宣慰使，赐纱帽、
镀金花带、织金文绮袭衣、银印，令中官郑和赍往赐
之。自是，朝贡不绝。　按旧港不复为国，辖于瓜哇，顺
风八日夜可至，由港口入。其地佳沃，倍于他壤。民故
富饶，俗嚣奸媱，水战甚惯。其朝贡自广东以达京师。
三佛齐贡献方物：“黑能火鸡、五邑鹦鹉、诸香、兜罗、锦
被、苾布、白獭、龟筒、胡椒、肉豆蔻、番油子、米脑。”洪武中，
使回广东布政司管待。永乐后，改宣慰使司，罕至广
州。

永乐二十二年，以施进卿子济孙袭父职。

按《明外史三佛齐传》：“永乐二十二年，进卿子济孙告
父讣，乞嗣职，许之。”

### 仁宗洪熙元年施济孙告其父讣诏许袭职遂使人入贡给诰印

按《明外史三佛齐传》：“洪熙元年，遣使入贡，诉旧印为
火毁，帝命重给，其后朝贡渐稀。”

### 神宗万历五年广东大盗张琏复据旧港

按《明外史》：“嘉靖末，广东大盗张琏作乱，官军已报克
获。万历五年，商人诣旧港者，见琏列肆为蕃舶长，漳、
泉人多附之，犹中国市舶官云。其地为诸蕃要会，在
瓜哇之西，顺风八昼夜可至。辖十五洲，土沃宜稼。语
云：‘一年种谷，三年生金’。言收获盛而贸金多也。俗富
好淫，习于水战，邻国畏之。地多水，惟部领陆居，庶民”
皆水居，编筏筑室，系之于椿。水涨则筏浮，无沈溺患。
欲徙则拔桩去之，不费财力。下称其上曰“詹卑”，犹国
君也。后大酋所居，即号詹卑国，而故都则改为旧港。
初本富饶，自瓜哇破灭后，渐致萧索，商舶亦鲜至。其
他风俗物产，俱详《宋史》。

按《瀛涯胜览》：“旧港古号三佛齐，曰浡淋邦，隶瓜哇；东
距瓜哇，西距满剌加，南距大山卜，西北滨海。舶入淡
港，入彭家里舍，易小舟入港，达其国。国人多广东、漳、
泉人，流寓此境。土沃人稠，地宜稼穑，俗好赌博，如把
龟、奕棋、斗鸡，皆索钱具也。市亦用中国铜钱、布帛之
类。”厥产鹤顶黄连、降真、沉水香、黄蜡、金银如钑花银
器，黑色，间有白色，成色高者白多黑少，低者黑多白
少，爇之气触鼻莫禁，西番锁里人重之。鹤顶鸟大于
鸭，毛黑胫长脑，骨厚寸馀，内黄外红，俱鲜丽可爱。火
鸡大于鹤，颈亦过长，软红冠锐，觜毛如青羊色，脚长
黑色，爪甚利，解伤人腹致死，食炭虽系之不死。神鹿
大如钜猪，高可三尺，短毛猪喙，蹄亦如之。三跲秪，啖
草木，不近腥物。牛羊、猪、犬、鸡鸭蔬果之类，与《瓜哇》同。

《明？一统志》